 Munaasibadda xuska 25-aad ee kasoo wareegtay Aas-aaska ciidanka Booliska Jamhuuriyadda Somaliland oo lagu qabtay xarunta guud ee ciidanka Boolisku ku leeyahay caasimadda Hargeysa, ayaa waxa ka qayb-galay madaxweynaha Jamhuuriyadda Somaliland, Mudane Muuse Biixi Cabdi, Wasiirka arrimaha gudaha, Mudane Maxamed Kaahin Axmed, taliyaha ciidanka Booliska, Sarreeye Gaas Cabdilaahi Fadal Iimaan, saraakiisha iyo saraakiil-ku-xigeennada kala duwan ee ciidanka Booliska, diblomaasiyiin ka socday dalalka Somaliland ka caawiya dhinaca tabobarrada ciidamada Booliska, qaar kamid ah golaha wasiirrada, Taliyeyaasha Ciidamada Kala duwan ee dalka, xeer ilaaliyaha guud ee qaranka, madax katirsan axsaabta qaranka, siyaasiyiin iyo marti-sharaf kale, waxana halkaas laga jeediyey hadallo salka ku haya marxaladihii kala duwanaa ee uu ciidanka Boolisku soo maray, guulaha uu gaadhay, hiigsiga horumar ee dhinaca mustaqbalka ah iyo riwaayad la magac baxday qarannimo iyo qabiil kala dheer. 